Suomessa tärkeä periaate tavoitteiden saavuttamisessa on vapaaehtoisuus. Helmi- ja METSO-ohjelma tukevat osaltaan tavoitteiden saavuttamista yksityismailla.
Vuoden 2022 aikana toimivat työryhmä ja laajapohjainen ohjausryhmä, jotka valmistelivat ehdotuksia sitoumuksiksi. Tällä hetkellä Suomen ympäristökeskus ja ympäristöministeriö jatkojalostavat työryhmän työtä komission edellyttämään muotoon.
Keskeisiä sidosryhmiä kutsuttiin sidosryhmätilaisuuteen kesäkuun alussa. Tilaisuudessa käsiteltiin direktiivilajien ja -luontotyyppien ehdotettuja sitoumuksia. Sidosryhmiltä toivottiin kommentteja ja ehdotuksia lajien ja luontotyyppien tilan parantamisen tai heikkenemisen pysäyttämisen mahdollistaviin toimenpide-ehdotuksiin.
​​​​​​​Syksyllä sidosryhmät kutsutaan osallistumaan vastaavasti suojelupinta-alasitoumuksen valmisteluun. Sitoumuksista pyydetään lausuntoja syksyllä 2023.
​​​​​​​Ennen Suomen sitoumusten toimittamista EU:lle, niistä tehdään valtioneuvoston periaatepäätös. Suomen sitoumukset toimitetaan komissiolle vuoden 2023 aikana.